Alan Parker
De Sir Alan William Parker, gebuer de 14. Februar 1944 zu Islington, London a gestuerwen den 31. Juli 2020 zu London, war en engleschen Dréibuchauteur, Auteur a Filmregisseur.

Liewen 
De Parker huet als Realisateur fir Reklammsfilmer ugefaangen. Hie gouf e puermol fir den Oscar nominéiert (ë. a. fir Midnight Express), huet véiermol de British Academy Film Award gewonnen (ë. a. fir Bugsy Malone) an 1985 zu Cannes de Grousse Präis vum Jury fir Birdy kritt.

Bekannt Filmer vun him sinn: Pink Floyd The Wall (1981), d'Verfilmung vu Pink Floyd hirem Rockalbum mam nämmlechten Numm; Angel Heart (1987) mam Mickey Rourke, Robert De Niro a Lisa Bonet; Mississippi Burning (1988), mam Gene Hackman a Willem Dafoe; The Commitments (1991), oder d'Verfilmung vum Andrew Lloyd Webber sengem Musical Evita mat der Madonna an der Titelroll (1996).

Filmographie

Kino 
 1974: Our Cissy - (Kuerzfilm)
 1974: Footsteps - (Kuerzfilm)
 1976: Bugsy Malone - Haaptacteuren: Jodie Foster, Scott Baio
 1978: Midnight Express - Haaptacteuren: Brad Davis, Irene Miracle, Bo Hopkins
 1980: Fame - Haaptacteuren: Irene Cara, Eddie Barth 
 1982: Shoot the Moon - Haaptacteuren: Albert Finney, Diane Keaton, Karen Allen
 1982: Pink Floyd: The Wall - Haaptacteuren: Bob Geldof, Bob Hoskins
 1984: Birdy - Haaptacteuren: Matthew Modine, Nicolas Cage
 1987: Angel Heart - Haaptacteuren: Mickey Rourke, Robert De Niro, Charlotte Rampling
 1988: Mississippi Burning - Haaptacteuren: Gene Hackman, Willem Dafoe, Frances McDormand
 1990: Come See the Paradise - Haaptacteuren: Dennis Quaid, Tamlyn Tomita
 1991: The Commitments - Haaptacteuren: Robert Arkins, Michael Aherne
 1994: The Road to Wellville - Haaptacteuren: Anthony Hopkins, Bridget Fonda, Matthew Broderick
 1996: Evita - Haaptacteuren: Madonna, Antonio Banderas, Jonathan Pryce
 1999: Angela's Ashes - Haaptacteuren: Emily Watson, Robert Carlyle
 2003: The Life of David Gale - Haaptacteuren: Kate Winslet, Kevin Spacey

Um Spaweck 

Englesch Filmregisseuren
Englesch Dréibuchauteuren
Gebuer 1944
Officier des Arts et des Lettres
Gestuerwen 2020